О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 315
Взето с Протокол № 25 от заседание на Общински съвет – Чепеларе, проведено на 26.06.2013 година

ОТНОСНО: Приемане на Протестна декларация против предложение за промяна на границите и закриване на районен съд - Чепеларе 
Общински съвет – Чепеларе, след като изслуша общинските съветници и след станалите разисквания на основание чл. 21, ал. 2 от ЗМСМА 
Р   Е   Ш   И:

Общински съвет – Чепеларе приема текста на Протестна декларация против предложение за промяна на границите и закриване на районен съд - Чепеларе.
-Общ брой на общинските съветници: 13

-Гласували: 12
“ЗА” 12
“ПРОТИВ” 0

“ВЪЗДЪРЖАЛ СЕ” 0




   
           ПРЕДСЕДАТЕЛ НА ОБЩИНСКИ

СЕКРЕТАР: …………


          СЪВЕТ - Ч Е П Е Л А Р Е: ……......

/ЛИДИЯ ДАРАКЧИЕВА/



         /КОСТАДИН ПЕТКОВ/

ОБЩИНСКИ СЪВЕТ - ЧЕПЕЛАРЕ


4850 Чепеларе, ул. “Беломорска” 44Б, тел. 03051/8275 (0882392706)

факс 03051/8279 (0882392710), E-mail: obs@chepelare.bg; 
web: www.chepelare.org
ДО

местни и национални медии

П Р О Т Е С Т Н А     Д Е К Л А Р А Ц И Я
Приета с Решение № 315 по Протокол № 25 от заседание на Общински съвет – Чепеларе проведено на 26.06.2013 год.

С настоящата декларация, ние общинските съветници в Общински съвет - Чепеларе, изразяваме своето категорично несъгласие и гражданско възмущение от внесен Доклад с изх. № 950/10.06.2013 година до Висш съдебен съвет гр. София от Любен Хаджииванов – Административен ръководител – Председател на Окръжен съд – Смолян и Володя Янков – изпълняващ функциите Административен ръководител – Председател на Районен съд - Чепеларе, с Предложение за промяна на границите и закриване на Районен съд – Чепеларе, без да бъде уведомен Кмета на Община Чепеларе и Общински съвет - Чепеларе. 

От Община Чепеларе не е поискана актуална информация за демографските тенденции, социалната и икономическа активност на гражданите и стопанските субекти и осъществяването на стопанската дейност в общината.

Съдебната власт служи на обществото и е отговорна за правилното и безпристрастно тълкуване и прилагане на законите. Нейната основна функция, основана на върховенство на закона и независимостта, е да осигурява на гражданите състояние на свобода, сигурност и достойнство при условията на равнопоставеност и ефективна защита на основните им човешки права. Чрез закриване на Районен съд – Чепеларе гражданите от община Чепеларе ще бъдат лишени от това право. Евентуалното закриване на Районен съд – Чепеларе е предпоставка за закриване и на други институции като РУ „Полиция” и всички свързани със съдебната система. 
Правораздаването в Чепеларе има 134 годишна история. На 14 юни 1879 г. с Доклад и Приказ №1 на Директора на правосъдието на Източна Румелия е назначен рупчоски околийски съдник в с. Чепеларе. Едно от условията, в община Чепеларе да има малко на брой възникнали  произшествия и законови нарушения, е работата на Районен съд – Чепеларе. Със закриването му ще се усложнят действията на различните институции. Трудности ще възникнат в ежедневието на гражданите на града, но особено тежки последствия ще възникнат за живущите в селищата на територията на общината в това число и к.к. Пампорово, където има голям брой български и чуждестранни инвеститори. Това е предпоставка за още по-голям демографски срив, последван от криза в икономиката, социалната сфера, бита и културата на района.

В тази връзка определяме предложението на Окръжен съд Смoлян за промяна на границите и закриване на Районен съд – Чепеларе като репресивна мярка спрямо населението на община Чепеларе.
Изразяваме готовност да подкрепим всички бъдещи действия, предприети от Инициативен комитет с цел да се запази РС – Чепеларе.

